— Паўторная экспертыза праводзілася ў Мінску. Аказалася, што ў Дзяніса было восем пераламаных рэбраў, зламаны косткі носа, уціснута вісочна-скулавая костка, — працягвае Алена Абрамовіч. — Судмедэксперты прызналі, што гематомы Дзяніс атрымаў у выніку 33-35 кантактаў з тупым прадметам. Медыкі не выключылі, што гэта магла быць гумовая палка. Але і гэта экспертыза мяне не задаволіла. Прабіркі з трупным матэрыялам у Мінск паступілі непадпісаныя. Я хадайнічала, каб матэрыялы праверылі на адпаведнасць ДНК. Але мае просьбы так і не былі задаволены.